喬靖夫

喬靖夫喺香港出世，已婚，係香港小說作家，作品以武俠同格鬥為主。十五歲開始學空手道，學到啡帶級別。喺香港城市大學翻譯系畢業，試過從事新聞翻譯、電腦遊戲同編劇嘅工作，又試過擔當《快報》嘅翻譯員，而家專注喺文字同跨媒體嘅創作，間唔中會幫香港流行曲填詞。喺2010年開始幫免費報紙《都市日報》寫專欄「匹夫之勇」，逢星期五刊出，到咗2011年10月改喺星期一刊。另外佢嘅作品《香港關機》亦曾經喺2010年9月至2011年3月嘅《信報》副刊「故事人生」入面逢星期三刊出，之後《香港關機》結集成書出版。

經歷
劉偉明畢業於長沙灣天主教英文中學。用喬靖夫做筆名之前，試過用「雷義」做筆名。亦試過因為作品《殺禪》推出十年才得以完結，俾讀者冠以「喬年鑑」、「香港第一遲筆」嘅名。

憑《深藍》呢首歌，喬靖夫攞到香港作曲家及作詞家協會2000年最佳歌詞獎。

喺小說作品方面，《武道狂之詩》卷一【風從虎.雲從龍】同卷六【任俠天下】分別被列入第21及22屆「中學生好書龍虎榜」60本候選好書之一。另外同系列嘅卷六【任俠天下】、卷七【夜戰廬陵】、卷八【破門六劍】同卷十【狼行荊楚】亦喺出版之門第355、369、370、389同426期榮登香港每周暢銷書榜嘅第一位。

2005年，樂文社得到喬靖夫授權，以香港薄裝漫畫嘅形式出版作品《冥獸酷殺行》，故事一共十期，每個禮拜出一期。

喬靖夫喺2008年擔當電影《十分鍾情》嘅演員。

2010年，喬靖夫幫香港電台電視節目《功夫傳奇》第五集「太極」擔任節目主持人。

2011年3月底，喬靖夫結婚。《武道狂之詩》漫畫創刊號喺4月15號正式喺香港同埋台灣同時推出，由東立出版社出版，漫畫頭三回故事曾經喺三月同四月份嘅《新少年週刊》雜誌連載。漫畫版第一輯「武當野望篇」共八集喺2011年至2012年期間出版，喺2011年得到中國大陸第八屆金龍獎最佳成人漫畫獎。

喬靖夫喺2012年再幫香港電台電視節目《功夫傳奇II之再戰江湖》第三集「威風八極」擔任節目主持人。

小說作品

歌曲填詞作品

1998年

1999年

2000年

2001年

2002年

2003年

2004年

2005年

2011年

喬靖夫博客
喬靖夫fans page
喬靖夫已出版小說
喬靖夫Facebook群組
《武道狂之詩》漫畫官方網站

香港傳媒人
香港作家
偉明
長沙灣天主教英文中學舊生